BlackKakapo/recipes-ro huggingface dataset:
Sosul Olandez 

Ingrediente:
● Galbenusuri de ou - 4 buc 
● Unt - 200 g  (perfect este untul clarifiat, dar am facut si cu unt topit, a fost f.bun si asa)
● Sare - 0.25 lingurite  (un varf de cutit)
● Suc de lamaie - 2 linguri 
● Piper negru macinat - 0.25 lingurite  (un varf de cutit, optional)

Mod de preparare:
1. Separati galbenusurile de albusuri. Galbenusurile le puneti intr-un vas termorezistent pe care il vom pune mai incolo pe baie de aburi.
2. Adaugati putina sare si bateti cu telul vreo 2 minute in ele.
3. Topiti untul intr-o cratita mai mica.
4. Ar fi bine mai inainte, sa turnati untul intr-un bol si sa-l separati de zerul care se lasa la fund.
5. Puneti bolul cu galbenusuri pe o cratita cu apa care fierbe incet, si atentie sa nu atingeti apa cu fundul bolului in care sunt galbenusurile.
Turnati cate putin unt topit si amestecati conitnuu cu telul.
In proces,  aveti grija sa nu fiarba prea tare apa, dar daca observati ca galbenusurile oricum incep sa sa faca omleta luati repede bolul de pe bain-marie.
6. Cand ati incorporat tot untul , luati bolul de pe baia de aburi, potriviti de sare, adaugati sucul de lamaie - amestecati bine totul.
7. Optional puteti adauga si piper, sau piper alb macinat.
8. Sosul se serveste imediat, mai greu cand mai aveti si alte treburi.
Ca sa nu se taie si sa se pastreze cald pana la servire - l-am pus in bolul in care il voi servi si acesta l-am introdus int-o farfurie cu apa calda. Deasupra am acoperit cu o punga de plastic.
Si gata, va faceti pestele sau puiul(care se potrivesc perfect cu sosul) sau legumele.
9. Si o poza mai reprezentativa, sa vedeti structura frumoasa si cremoasa a sosului :)
Apropo, daca se taie se drege cu un galbenus crud in care adaugati treptat compozitia taiata.
Daca se fac cocoloase, ca s-a fiert putin galbenusul(a fost prea fierbinte baia de aburi), il treceti printr-o sita mai fina.
10. L-am servit cu piept de pui la gratar, reteta urmeaza :)
Sotul a fost in extaz, mi-a zis ca asa mancare fina si buna nu a mai mancat - si credeti-am ca a mancat destule :)
11. Si sursa retetei - doar ca era aici dintr-un kil de unt si 8 galbenusuri - eu am modificat putin si adaptat dupa ce am facut si la cursurile de bucatari.
Chiar va recomand sa-l incercati si sa vedeti ce fin este!
Pofta Buna!
Varza murata 

Ingrediente:
● Varza alba - 15 kg  (cam 10-12 bucati - de marime medie si sa nu fie foarte tare la apasare - varza buna de toamna)
● Marar intreg uscat - 4 buc 
● Boabe de porumb - 500 g 
● Radacina de hrean - 5 buc  (se poate si mai mult)
● Gutui - 5 buc  (pentru aroma, optional si mere)
● Sare pentru muraturi - 20 linguri  (proportia de moare este de 1 lingura de sare la 1 litru de apa rece, plus inca putina sare, vedeti in reteta)
● Apa - 20 l  (depinde de marimea butoiului)

Mod de preparare:
1. Pregatiti toate ingredientele pentru reteta - varza curatata de frunzele murdare si spalata, mararul taiat betze mai scurte, la fel cu celelalte componente.
2. In butoiul curat am pus la fund o treime din cantitatea de marar, porumb, hrean, mere si gutui.
3. Varza se cresteaza la cotor si cam 1cm de cotor se scobeste putin cu cutitul.
4. In acea adancitura la fiecare varza am pus cate 1 lingurita de sare neiodata(pentru muraturi).
5. Varza se pune in butoi, aveti grija sa fie cu cotorul in sus, sa nu va curga sarea.
Alternati straturile de varza cu mere, gutui, marar, hrean si porumb.
6. Cand se umple butoiul cu varza si restul de ingrediente, acoperiti-l cu capac si lasati 7-8 ore, sau peste noapte. In acest timp varza se mai inmoaie si absoarbe bine sarea  - pont invatat de la prietena mea Maria, gospodina minunata si cu experienta.
7. Dupa acest timp faceti saramura si o turnati in butoi - cantitatea variaza in functie de marimea butoiului, a verzei, etc.
La fiecare litru de apa(am pus de la robinet) se pune 1 lingura de sare ca in poza. Amestecati bine si turnati in butoi cat este nevoie.
8. Cand apa acopera bine varza se pune capacul si se lasa peste noapte sau 1 zi.
9. Si dupa 1 zi vine procedura cu aerisitul(pitrocitul) - atent se introduce un furtun de cauciuc(se poate pune de la inceput, cand aranjati varza) pana la fundul butoiului si in fiecare zi timp de 1 saptamana se sufla in saramura. Eu suflam cam timp de 5 minute - procedura asta grabeste procesul de fermentare si impiedica formarea formarea "florii" pe saramura.
Vedeti in poza instalatia mea - timp de 1 saptamana am tinut butoiul cu varza in bucatarie, presat cu un borcan(borcanul sta pe o farfurie), furtun si faceam exercitii de respiratie in fiecare seara:)
10. Cam asa s-a facut saramura dupa 1 saptamana de aerisire si stat in bucatarie.
11. Am scos butoiul la balcon sau in beci(pentru cine are), am avut grija sa fie varza complet in saramura(am pus o piatra grea pe o farfurie sa preseze varza) si am filetat capacul la butoi.
Aveti grija sa fie frig afara la balcon, cam un inceput de noiembrie, sa nu va fermenteze prea tare.
12. Dupa 1 luna si jumatate am avut varza perfecta pentru sarmale, salata, tocat, etc.
Pofta Buna!
Pate de casa din ficat de pui 

Ingrediente:
● Ficatei de pui - 300 g 
● Oua - 3 buc 
● Smantana dulce pentru gatit -25-32% - 200 ml 
● Unt - 100 g 
● Sare - 1 lingurita 
● Piper negru macinat - 0.25 lingurite 

Mod de preparare:
1. In primul rand va sugerez sa va hotarati cu tava in care veti prepara pate-ul:
- eu am ales una mica de ceramica(de la Ikea parca) de 13x11cm si adancime de 5cm;
- alta varianta ar fi sa il faceti in borcane mici de oricare dimensiune preferati, dar mai bine sa fie mici;
- inca o idee ar fi sa folositi tava de chec clasica, dar ar fi bine sa dublati cantitatile. Daca aveti familie mare nu e o problema, dar merge portionat si congelat excesul si va veti bucura de el oricand aveti nevoie.
Oricare tava alegeti, neaparat s-o ungeti bine pe interior cu putin unt moale.
2. Incercati ficateii de pui sa le mai curatati putin de pielite. Nu insistati prea mult, doar partile cele mai mari si evidente.
Dupa curatare la mine au ramas 250g de ficatei.
3. Le puneti intr-un bol adanc, adaugati ouale si smantana dulce.
4. Adaugati sarea, piperul macinat si putina nucsoara macinata daca aveti si va place.
5. Acum mixati bine toata compozitia cu un blender vertical, cel cu picior.
6. Turnati acest amestec in tava pregatita la pasul 1, dar recomand sa-l treceti printr-o sita - asa pate-ul iese mai fin si fara micile pielite, bucatele inestetice.
7. Va ajutati cu o lingura sa treaca mai usor.
8. Acum tava cu pate o puneti in alta tava mai mare, turnati apa rece cat sa o cuprinda pana la mijloc pe prima.
Deasupra o acoperiti cu o bucatica de folie sau capac.
Puneti la cuptor preincalzit pentru 45 de minute la 160 de grade.
9. Dupa 45 de minute verificati pate-ul cu o scobitoare, daca iese murdara il mai lasati inca 10-15 minute la cuptor. 
Observati ca are mijlocul mai roz si lichid, este evident ca nu-i gata.
10. Dupa inca 10 minute este asa, copt si gata, scobitoarea iese curata.
11. Scoateti tava din cuptor si lasati 10 minute sa se aseze, observati ca va creste putin la coacere.
12. Dupa aceste 10 minute se lasa si asta-i forma lui finala.
13. Acum, pentru a evita oxidarea pate-ului, dar si pentru un plus de gust/aroma turnati deasupra untul topit si fierbinte.
14. Lasati sa se raceasca complet la temperatura camerei.
Apoi il acoperiti cu folie alimentara/capac si puneti la frigider pentru cateva ore.
Galeta vegana cu capsuni 

Ingrediente:
● Apa clocotita - 125 ml 
● Ulei - 125 ml  (oricare, fara miros specific)
● Sare - 0.5 lingurite 
● Faina alba - 2 pahare  (pahar sau cana de 250ml, puteti s-o combinati cu faina integrala)
● Praf de copt - 1 lingura 
● Capsuni - 1 kg 
● Zahar - 5 linguri  (simplu sau brun, sau oricare indulcitor preferati)
● Amidon alimentar - 2 linguri 
● Gris de grau - 4 linguri 

Mod de preparare:
1. Intr-un bol mare turnati 125ml de apa fierbinte clocotita si 125ml de ulei, adaugati 0.5 lingurita sare si amestecati totul bine cu o lingura.
2. Puneti 2 pahare de faina si 1 lingura praf de copt.
3. Amestecati totul bine cu o lingura, pana se incorporeaza faina.
Daca observati ca aluatul este prea moale, puteti sa mai adaugati putina faina, dar nu prea multa. Consistenta depinde si de calitatea de absorbtie a fainii pe care o folositi.
4. Mutati aluatul pe masa si il mai framantati putin cu mainile pana devine ceva mai uniform.
5. Puneti-l inapoi in bol si lasati sa se odihneasca 10 minute.
6. In acest timp spalati si curatati capsunile, daca sunt mai mari le taiati jumatati sau sferturi.
7. Adaugati peste ele 5 linguri de zahar, 2 linguri de amidon si amestecati bine.
8. Aluatul il mai framantati putin pe masa, veti observa ca se va face si mai uniform. Lasati inca 10 minute pe masa sa se odihneasca.
9. Presarati putina faina pe masa si il intindeti cu facaletul intr-o foaie mare si subtire de aproximativ 3mm grosime.
10. Mutati-o in tava mare de cuptor, asternuta cu hartie de copt.
Pe mijlocul foii presarati 4 linguri de gris, il intindeti cu palmele dar sa nu ajunga 2-3 cm pana la margini.
11. Peste stratul de gris distribuiti uniform compozitia de capsuni.
Observati ca si aceastea nu trebuie sa ajunga exact pana in margini, aveti grija sa lasati 2-3 cm bordurile libere.
12. Ridicati atent aceste margini libere si acoperiti cu ele capsunile, doar cat ajung, eventual le puteti intinde usor.
Apasati usor cu palmele peste ele, ca sa fie placinta mai subtire la margini.
13. Coaceti galeta de capsuni in cuptorul preincalzit la 200 de grade timp de 40-45 de minute, sau pana se rumeneste uniform.
Lasati sa se raceasca bine inainte de servire, este si mai delicioasa a 2-a zi, cand se raceste complet.
Pofta Buna!
Lapte de migdale raw vegan 

Ingrediente:
● Migdale uscate - 1 pahar  (1 pahar de 250 ml - migdalele trebuie sa fie crude, nu prajite)
● Curmale uscate fara samburi - 10 buc 
● Apa - 1 l 

Mod de preparare:
1. Deci, daca va hotarati sa faceti lapte de migdale, pasul cel mai important este inmuierea migdalelor si curmalelor. Pentru migdale este necesar pentru a activa enzimele bune din ele si pt curmale pt a le inmuia si scoate excesul de zahar - in plus se blendeaza mult mai usor.
In 2 boluri puneti 1 cana de migdale si 10 curmale fara samburi.
2. Turnati apa cat se le acopere bine si lasati 8-10 ore la inmuiat.
Perfect este sa le puneti seara in apa si dimineata va preparati repede laptele.
3. A 2-a zi, puneti intr-un blender migdalele, curmalele si 1 litru de apa (perfect este sa folositi unul cu putere mai mare - 700-1000W, eu am lucrat cu un veteran de-al meu - nici nu stiu cat are dar sigur nu mult. S-a ispravit cu brio, deci vedeti ce aveti si adaptati-va).
4. Blendati bine amestecul pana observati ca nu mai sunt bucati mari de curmale sau migdale in lapte.
Eu am blendat in 2 ture - 1 data si dupa asta am lasat 15 minute - apoi din nou, sa fiu sigura ca s-a blendat totul bine.
5. Si acum partea mai delicata - trebuie sa strecurati acest amestec cat mai bine ca sa nu lasati bucatele mici sa va strice placerea de a savura un lapte fin si aromat.
Eu am folosit punga speciala de strecurat laptele din magazinul raw vegan al Ligiei Pop, de dapt de la targul raw unde au avut si stand. Voi puteti lua un tifon, impaturit in mai multe straturi sau un prosop de bucatarie mai gros.
Cu punga am facut astfel - am imbracat-o pe blender.
6. Apoi usor am turnat compozitia intr-un bol mai adanc. Am presat incet punga ca sa treaca tot laptele.
7. Cam asa ramane pulpa in punga/prosop dupa ce ati scos laptele.
8. Turnati laptele intr-un vas si gata, puteti sa-l savurati.
9. Pulpa nu o aruncati, puteti face cu ea un tort raw vegan, vedeti reteta pe site-ul Ligiei.
10. Laptele puteti sa-l amestecati cu orice: cacao, carob, vanilie, scortisoara, etc.
La fel se poate folosi ca baza pentru multe alte retete, mai ales de cei care nu tolereaza laptele de vaca sau soia.
Laptele este delicios, consistenta foarte placuta si cu aroma de migdale si un dulce perfect de la curmale.
Pofta Buna si sanatate!
Pastai cu cartofi noi si smantana 

Ingrediente:
● Fasole galbena pastai - 500 g  (sau fasole verde)
● Cartofi noi - 300 g  (cantitatea de cartofi o reglati dupa gust si preferinte)
● Smantana - 500 g  (ca sa acopere toata cantitatea de cartofi si pastai, puteti pune si mai putin, va dau detalii la ultimii pasi)
● Ceapa alba - 1 buc 
● Ulei de floarea soarelui - 50 ml 
● Sare - 1 lingura  (dupa gust)

Mod de preparare:
1. Intr-un ceaun sau cratita mai mare puneti fasolea pastai curatata, spalata si rupta bucati medii.
2. Deasupra puneti cartofii curatati si taiati cubulete.
Turnati apa cat sa acopere pastaile si cartofii - puneti oala pe foc.
3. Cand incepe sa fiarba faceti focul mic, acoperiti cu capac si lasati 20-25 minute.
4. Dupa acest timp verificati daca sunt fierti cartofii si pastaile, scurgeti toata apa din oala si turnati smantana in loc.
Daca aveti putina smantana, nu scurgeti toata apa, mai lasati cam jumate si adaugati smantana. In acest caz va trebui la sigur sa ingrosati sosul cu putina faina.
5. Amestecati bine pastaile cu smantana, lasati sa fiarba vreo 5-10 minute.
Apoi adaugati ceapa calita in ulei.
Si la urma, daca vreti sa fie sosul mai gros putin(daca nu se ingroasa la fiert) - amestecati 1 lingura de faina cu 3-4 liguri apa si turnati in oala. Mai lasati sa fiarba, cam 2-3 minute - potriviti de sare si opriti focul.
6. Se serveste imediat, nu lasati mancarea mai mult de 20 de minute dupa fierbere sa stea - va fi gustoasa, dar nu vor mai fi asa de moi si cremosi cartofii.
Eu ma apuc s-o fac intotdeauna cu o ora inainte de timpul mesei si este exact cum trebuie.
Pofta Buna!
Pui cu orez la cuptor 

Ingrediente:
● Carne de pui - 1 kg  (puteti lua orice bucati de pui va plac)
● Orez - 1 pahar  (orez oricare place)
● Unt - 1 lingura 
● Sare - 1 lingura 
● Piper negru macinat - 0.25 lingurite 
● Ceapa alba - 1 buc 

Mod de preparare:
1. Carnea de pui se spala bine si se pune la fiert pentru 20 de minute(nu mai mult!) in minim 3 pahare de apa.
Cand incepe sa fiarba aveti grija sa luati spuma si sa faceti focul mic.
2. In acest timp pregatiti orezul, il spalati bine si lasati-l sa se scurga de apa.
3. Puneti pe foc tava de cuptor si adaugati in ea 1 lingura de unt.
Eu am folosit tava de sticla termorezistenta si merge pusa pe foc de aragaz - daca tava dvs nu este buna de pus pe foc, faceti procedurile de mai jos in tigaie si turnati amestecul de orez cu unt in tava de cuptor.
4. Peste untul topit adaugati ceapa taiata marunt si o caliti putin.
5. Apoi adaugati orezul, amestecati periodic si lasati-l pana se "sticleste".
6. Peste orez turnati 3 pahare supa de pui(cea in care au fiert bucatile de pui).
Portiviti supa de sare si amestecati bine. Opriti focul de aragaz de sub tava - daca ati facut toata treaba asta in tigaie, turnati amestecul de orez cu supa in tava de cuptor.
7. Deasupra puneti bucatile de pui fierte, acoperiti tava cu un capac sau folie de aluminiu si o puneti la cuptor preincalzit la 200-250 grade pentru 45 minute.
8. Ultimele 10 minute scoateti folia de aluminiu, presarati deasupra piper macinat si mai lasati in cuptor.
9. Si gata, serviti si savurati, delicios si simplu.
Pofta Buna!
Salata de varza marinata 

Ingrediente:
● Varza alba - 10 kg 
● Morcovi - 2 kg 
● Ardei gras - 2 kg 
● Sare - 6 linguri 
● Zahar - 2 linguri 
● Ulei de floarea soarelui - 200 ml 
● Otet de mere - 100 ml 
● Piper negru - 1 lingurita 

Mod de preparare:
1. Atentie! Daca doriti sa faceti o cantitate mai mica de salata micsorati proportional ingredientele.
Taiati sau radeti varza, dupa preferinta. Eu prefer s-o tai subtire si fidea.
2. La fel spalati, curatati si taiati ardeiul gras.
3. Morcovul il curatati, spalati si radeti.
4. Varza o puneti intr-un lighean mai mare, adaugati sarea si atent o frecati bine cu mainile.
5. Procesul dureaza 5-10 min, dupa care varza scade bine in volum.
6. Peste varza puneti ardeii si morcovul, adaugati uleiul, otetul, piperul si zaharul.
Se amesteca bine cu mainile. Gustati si daca preferati mai sarat sau mai acru adaugati respectiv din ingredientele mentionate.
7. Puneti salata in borcane, o indesati bine si sa fiti atenti sa o acopere sucul propriu(nu va speriati daca ramane mult suc), acoperiti cu un capac si puneti la frigider sau un loc rece.
Varza trebuie sa se marineze 2-3 zile.
8. Varza se serveste ca si garnitura la orice doriti, se pastreaza la rece, in borcane 2 -3 luni.
Pofta Buna!
Placinta-Aperitiv "Brad de Craciun" Reteta  

Ingrediente:
● Aluat foietaj - 450 g  (adica 1 pachet)
● Oua - 1 buc 
● Cascaval - 50 g  (eu am luat direct parmesan ras, dar puteti folosi orice cascaval va place)
● Sunca - 100 g  (neaparat sa fie felii subtiri)
● Sos de rosii - 2 linguri  (orice sos preferat pentru pizza, sau chiar Ketchup)
● Rosii cherry medii - 4 buc  (si masline dupa preferinta)

Mod de preparare:
1. Aluatul de foietaj il decongelati din timp, apoi puneti pe masa presarata cu faina si taiati in 2 bucati egale.
2. Fiecare jumatate o intindeti putin cu facaletul, sa fie cam de dimensiunea tavii in care veti coace placinta.
3. Acum luati prima foaie, ideal ar fi s-o puneti pe o hartie de copt(eu am uitat si am facut-o mai tarziu!).
In mijloc puneti sosul de rosii.
4. Acum luati o pensula si va amintiti de orele de desen :)
Desenati atent conturul unui brad si intindeti uniform sosul de rosii in cadrul lui. In Video puteti vedea mai detaliat cum am realizat eu acest pas.
5. Peste sosul de rosii presarati cascavalul ras, dar nu depasiti conturul de brad.
6. Apoi faceti un fel de lego-brad cu felii de sunca.
7. Acoperiti si cu a 2-a bucata de aluat, presati atent sa iasa mai in evidenta conturul bradului.
8. Observati ca am mutat placinta pe hartie de copt, dar aveti grija s-o faceti de la inceput!
Acum taiati cu un cutit marginile in plus, exact pe marginile conturului.
9. Pe axul bradului as recomanda sa puneti o banda de hartie(de copt aici) cam de 2cm latime - va arata mult mai uniform forma la final.
Si taiati ramurile cam de 1 cm latime si ele.
10. Observati ca iese uniform sa le taiati daca va ghidati dupa banda de hartie.
11. Acum le rasuciti atent, cam de 2-3 ori, si putin presati marginile pe hartie de copt.
12. Cam asa arata la final placinta.
13. Este frumos sa decupati si o steluta din resturile de aluat, o fixati in varf, bineinteles.
14. Ungeti placinta cu ou batut si intzepati mijlocul cu o furculita - sa nu se umfle prea mult la copt foietajul.
15. Mutati atent bradul in tava de cuptor - fiind pe hartie de copt este simplu doar sa trageti usor de ea.
16. Decorati deasupra cu felii de rosii cherry si eventual rondele de masline.
17. Puneti in cuptor preincalzit la 200 de grade si lasati cam 25-30 de minute, pana se rumeneste frumos.
18. Aici vedeti si varianta cu masline, este ceva mai colorata.
19. Este foarte buna calda, dar si rece. Fiecare isi rupe cate o ramura de placinta, foarte comod si de servit.
Pofta Buna!
Gem de Mere Reteta  

Ingrediente:
● Mere - 1500 g 
● Zahar - 400 g 
● Portocale - 1 buc  (puteti inlocui cu zeama de la 1 lamaie)

Mod de preparare:
1. In primul rand sa va arat ce blender minunat am gasit eu in cutia de la Heinner - are putere mare, accesorii multe, paharul mare, gradat si cu capac, chopperul de dimensiune mare - perfect si nu ocupa mult loc in bucatarie! Mai multe detalii despe el pe site-ul Heinner aici...http://www.heinner.ro/produse/preparare-alimente/hhb-1100wx/blender-de-mana-alizaryn-1100-hhb-1100wx
Acum sa-l punem la treaba...
2. Merele si portocala le spalati bine.
3. Am taiat merele sferturi, am scos cotorul si le-am pus in robotelul-chopper, puteti sa le lasati sferturi sau mai taiati in 2-3 fiecare bucata.
4. Le maruntiti bine, dar nu facem piure din ele.
5. Le treceti in cratita cu fund mai gros sau un tuci.
La fel prelucrati si maruntiti toate merele.
6. Portocala eu prefer s-o curat de coaja si toate nervurile.
O rup in bucatele si o pun in robot.
7. Maruntim cat mai bine.
8. Turnam acest piure de portocale peste mere.
9. Puneti si zaharul.
10. Amestecam bine si punem oala pe foc.
11. Desi initial pare ca este o compozitie mai uscata, pe parcurs ce se incalzeste oala merele lasa zeama si este suficienta.
Cum fierbe, faceti focul mic si lasati asa sa bolboroseasca cam 30 de minute - nu uitati sa amestecati periodic!
12. Dupa acest timp compozitia de mere se inmoaie si ca s-o transformam intr-un piure delicios voi folosi blenderul vertical(aici Heinner).
13. Insistati si pasati bine pana obtineti un piure uniform si omogen.
14. Puneti iar la fiert, inca 15-20 de minute, dar la foc foarte mic si amestecati mai des in el sa nu se arda.
15. Pana fierbe gemul pregatiti borcanele - le spalati si puneti la uscat in cuptorul preincalzit la 100 de grade timp de 20-30 de minute.
Turnati gemul fierbinte in borcane.
16. Inchideti ermetic, lasati sa se raceasca complet apoi depozitati in camara.
Este un gem dens, care nu curge si cu siguranta il veti aprecia in orice preferati - de la clatite, la cornuri si cozonaci!
17. Mie mi-a placut mult, si este unul din preferatele mele dintotdeauna.
Folosind instrumente moderne de gatit acum este si mai simplu - de data asta cu Heinner...
Pofta Buna!
Cornuri pufoase cu rahat(de post) 

Ingrediente:
● Faina alba - 400 g 
● Apa calda - 250 ml 
● Drojdie uscata - 2 linguri  (sau 25g de drojdie proaspata)
● Zahar - 4 linguri 
● Ulei de masline - 50 ml  (sau simplu, de floarea soarelui)
● Sare - 0.25 lingurite 
● Rahat colorat - 200 g  (sau orice alta umplutura va place - gem, fructe, ciocolata, etc)

Mod de preparare:
1. Intr-un bol amestecati cam jumate din cantitatea de apa, 1 lingura de faina, drojdia si 1 lingura de zahar.
Lasati cam 10-15 minute sa dospeasca putin.
2. Apoi adaugati la maia  restul de apa, zahar, sarea, uleiul - amestecati bine cu un tel.
3. Adaugati faina, amestecati si framantati aluatul.
4. Va iesi un aluat moale, putin lipicios - dar incercati sa nu adaugati prea multa faina in plus.
Il scoateti pe o masa presarata cu faina si framantati vreo 5-10 minute.
5. Lasati la dospit aproximativ 30-40 de minute, acoperit cu un prosop sau folie alimentara de plastic.
6. Daca respectati toti pasii, aluatul trebuie sa creasca frumos, cam de 2-3 ori.
7. Il scoateti din bol, framantati putin si taiati in 3 bucati egale din care formati 3 bile de aluat.
Le lasati 10 minute sa se odihneasca.
8. Fiecare bila de aluat o intindeti intr-o foaie rotunda, cam de 3-4mm grosime, taiati in 8 felii uniforme.
9. Puneti umplutura pe margini si rulati strans cornurile.
10. Le aranjati intr-o tava antiadeziva sau asternuta cu hartie de copt si lasati sa creasca cam 15-20 de minute.
In acest timp dati drumul la cuptor la 180 grade, sa se incalzeasca bine.
11. Se coc timp de 15-20 de minute - foarte repede, asa ca stati pe langa bucatarie, sa nu le ardeti.
Lasati sa se racoreasca bine.
12. Eu am facut 16 cornuri din primele 2 bile de aluat.
La a 3-a am avut chef sa fac o rulada rapida cu mac si cacao - foarte reusita!
Cum am facut - am intins foaia de aluat, am presarat pe ea 2 linguri de mac uscat, 2 linguri de zahar si 1 lingura cacao. Si am rulat strans, lasat sa creasca cam 20 de  minute si copt la 180 grade.
13. Si aici cornurile - foarte reusite, le recomand nu doar in post - se fac cu ingrediente banale dar sunt deosebit de pufoase si moi.
Pofta Buna!